Period: Ur III
Genre: Administrative
Transliteration:
<SURFACE>
<COLUMN>
di-til-la
1(diš) igi-sa₆-ga <unk> maš-gu-la-ra
i₃-bi₂-la maš-gu-la-ke₄-ne
inim in-ni{ga₂}gar{ar}eš
maš-gu-la-a
igi lu₂-giri₁₇-zal ensi₂-ka-še₃
<unk> ku₃{d}ba-ba₆ dumu-na in-na-ba-a
lugal-iri-da sukkal-mah maškim-bi-še₃
igi ur{d}lamma ensi₂-ka-še₃
im-ta-e₃-a
ur{d}ba-ba₆ dumu lu₂{d}lal₃ maškim
nam-erim₂-am₃
i₃ u₃ dumu-ni
ku₃{d}ba-ba₆ dumu maš-gu-la-ra
ba-na-gi-in
i₃-bi₂-la maš-gu-la-ke₄-ne tug₂ ib₂...
ur{d}...
<COLUMN>
ur{d}lamma dumu lu₂{d}ba-ba₆-ka-ke₄
ka-ta dumu lugal-igi-huš nu{geš}kiri₆-ke₄
in-tuku-am₃
mu ur{d}lamma dam-e nu-u₃-zu-bi
lu₂-kur₂ in-da-nu₂-a
nam-erim₂-bi im-ma-ra-gur-ra
mu ka-ta-e ka-ga-na ba-ni-gi-na-še₃
ka-ta ba-tak₄
gu₃-de₂-a ab-ba iri maškim
dumu-munus e₂-ur₃-bi <unk> lu₂-gu-la-ka-ra
i₃-bi₂-la lu₂-gu-la-ke₄-ne
inim in-ni{ga₂}gar{ar}eš
lu₂-gu-la ti-la-a
igi-ni in{ga₂}gar{ar}
mu lugal
dumu-munus e₂-ur₃-bi er₃-da...
ama-ar-gi₄...
...
<SURFACE>
<COLUMN>
kišib₃ lu₂-gu...
nin-du₁₁-ga dumu...bi er₃-da...
igi sukkal-mah-še₃ mu-kuₓ(DU)
dumu e₂-ur₃-bi-ke₄-ne
ki i₃-bi₂-la lu₂-gu-la-ke₄-ne-ta
tug₂ ib₂-ur₃
ur{d}lamma dumu lu₂-mu maškim
2(diš) pisan im-sar-ra kišib₃ ib₂-ra
1(u) gin₂ la₂ 2(u) 5(diš) še ku₃ nig₂ tur-tur-ra
ki ur-mes dumu ta₂-di₃-ka-ta
ka₅-a-mu dumu ur₅-bi-še₃-ke₄ ba-de₆-a-aš ba-gi-in
kišib₃ ka₅-a-mu
ki ur-mes-ka i₃-gal₂
la₂-ia₃ 5(geš₂) 3(u) še gur
ur-mes-e e₂-kišib₃-ba-ka in-tuku-a-gin₇-na-am₃
ša₃ pisan im-sar-ra ka₅-a-mu ba-de₆-a
kišib₃ lu₂ nig₂-dab₅-ba-ke₄-ne i₃-gal₂-la
ur-mes-e ša₃-bi-ta nu-u₃-ma-ra-e₃-a
ur-mes gir₂-an-na-ka nam-erim₂-am₃
<COLUMN>
...še₃
...mu su-su-de₃ ba-šum₂
ur{d}ba-ba₆ dumu he₂-sa₆
lugal-igi-huš gu-za-la₂
maškim-bi-me
ka₅-a-mu dumu ur₅-bi-še₃-ke₄
{d}ba-ba₆-i₃-zu dumu ur-mes-ka nam-dam-še₃
mu lugal-ka-ni in-pa₃
egir-ba mu {d}ba-ba₆-i₃-zu in-tak₄-še₃
1(diš) ma-na ku₃-babbar
{d}ba-ba₆-i₃-zu
in-na-la₂-e
1(u) gin₂ la₂ 2(u) 5(diš) še ku₃ nig₂ tur-tur
ka₅-a-mu
ur-mes-ra su-su-de₃ ba-šum₂
ti-e₂-mah-ta maškim
di-til-la
<unk>{d}nanna sukkal-mah ensi₂
ur{d}ištaran
lu₂-dingir-ra dumu lugal-ba-ra-e₃
ur{d}nun dumu da-da
na-ni ša₁₃-dub-ba
lu₂-mar-za ki-ba gub-ba-me
mu us₂-sa si-ma-num₂{ki} ba-hul

Cuneiform:
<SURFACE>
<COLUMN>
𒁲𒌀𒆷
𒁹𒅆𒊷𒂵<unk>𒈦𒄖𒆷𒊏
𒉌𒉈𒆷𒈦𒄖𒆷𒆤𒉈
𒅗𒅔𒉌𒂷𒃻𒅈𒌍
𒈦𒄖𒆷𒀀
𒅆𒇽𒅗𒉌𒉺𒋼𒋛𒅗𒂠
<unk>𒆬𒀭𒁀𒌑𒌉𒈾𒅔𒈾𒁀𒀀
𒈗𒌷𒁕𒈛𒈤𒉺𒁽𒁉𒂠
𒅆𒌨𒀭𒆗𒉺𒋼𒋛𒅗𒂠
𒅎𒋫𒌓𒁺𒀀
𒌨𒀭𒁀𒌑𒌉𒇽𒀭𒋭𒉺𒁽
𒉆𒉈𒊒𒀀𒀭
𒉌𒅇𒌉𒉌
𒆬𒀭𒁀𒌑𒌉𒈦𒄖𒆷𒊏
𒁀𒈾𒄀𒅔
𒉌𒉈𒆷𒈦𒄖𒆷𒆤𒉈𒌆𒌈...
𒌨𒀭...
<COLUMN>
𒌨𒀭𒆗𒌉𒇽𒀭𒁀𒌑𒅗𒆤
𒅗𒋫𒌉𒈗𒅆𒍽𒉡𒄑𒊬𒆤
𒅔𒌇𒀀𒀭
𒈬𒌨𒀭𒆗𒁮𒂊𒉡𒅇𒍪𒁉
𒇽𒉽𒅔𒁕𒈿𒀀
𒉆𒉈𒊒𒁉𒅎𒈠𒊏𒄥𒊏
𒈬𒅗𒋫𒂊𒅗𒂵𒈾𒁀𒉌𒄀𒈾𒂠
𒅗𒋫𒁀𒋺
𒅗𒌤𒀀𒀊𒁀𒌷𒉺𒁽
𒌉𒊩𒂍𒃡𒁉<unk>𒇽𒄖𒆷𒅗𒊏
𒉌𒉈𒆷𒇽𒄖𒆷𒆤𒉈
𒅗𒅔𒉌𒂷𒃻𒅈𒌍
𒇽𒄖𒆷𒋾𒆷𒀀
𒅆𒉌𒅔𒂷𒃻𒅈
𒈬𒈗
𒌉𒊩𒂍𒃡𒁉𒀴𒁕...
𒂼𒅈𒄄...
...
<SURFACE>
<COLUMN>
𒁾𒇽𒄖...
𒎏𒅗𒂵𒌉...𒁉𒀴𒁕...
𒅆𒈛𒈤𒂠𒈬𒁺
𒌉𒂍𒃡𒁉𒆤𒉈
𒆠𒉌𒉈𒆷𒇽𒄖𒆷𒆤𒉈𒋫
𒌆𒌈𒃡
𒌨𒀭𒆗𒌉𒇽𒈬𒉺𒁽
𒈫𒂷𒅎𒊬𒊏𒁾𒌈𒊏
𒌋𒂆𒇲𒎙𒐊𒊺𒆬𒃻𒌉𒌉𒊏
𒆠𒌨𒈩𒌉𒁕𒋾𒅗𒋫
𒈜𒀀𒈬𒌉𒄯𒁉𒂠𒆤𒁀𒁺𒀀𒀸𒁀𒄀𒅔
𒁾𒈜𒀀𒈬
𒆠𒌨𒈩𒅗𒉌𒅅
𒇲𒉌𒐙𒌍𒊺𒄥
𒌨𒈩𒂊𒂍𒁾𒁀𒅗𒅔𒌇𒀀𒁶𒈾𒀀𒀭
𒊮𒂷𒅎𒊬𒊏𒈜𒀀𒈬𒁀𒁺𒀀
𒁾𒇽𒃻𒆪𒁀𒆤𒉈𒉌𒅅𒆷
𒌨𒈩𒂊𒊮𒁉𒋫𒉡𒅇𒈠𒊏𒌓𒁺𒀀
𒌨𒈩𒄈𒀭𒈾𒅗𒉆𒉈𒊒𒀀𒀭
<COLUMN>
...𒂠
...𒈬𒋢𒋢𒉈𒁀𒋧
𒌨𒀭𒁀𒌑𒌉𒃶𒊷
𒈗𒅆𒍽𒄖𒍝𒇲
𒉺𒁽𒁉𒈨
𒈜𒀀𒈬𒌉𒄯𒁉𒂠𒆤
𒀭𒁀𒌑𒉌𒍪𒌉𒌨𒈩𒅗𒉆𒁮𒂠
𒈬𒈗𒅗𒉌𒅔𒅆𒊒
𒂕𒁀𒈬𒀭𒁀𒌑𒉌𒍪𒅔𒋺𒂠
𒁹𒈠𒈾𒆬𒌓
𒀭𒁀𒌑𒉌𒍪
𒅔𒈾𒇲𒂊
𒌋𒂆𒇲𒎙𒐊𒊺𒆬𒃻𒌉𒌉
𒈜𒀀𒈬
𒌨𒈩𒊏𒋢𒋢𒉈𒁀𒋧
𒋾𒂍𒈤𒋫𒉺𒁽
𒁲𒌀𒆷
<unk>𒀭𒋀𒆠𒈛𒈤𒉺𒋼𒋛
𒌨𒀭𒅗𒁲
𒇽𒀭𒊏𒌉𒈗𒁀𒊏𒌓𒁺
𒌨𒀭𒉣𒌉𒁕𒁕
𒈾𒉌𒂷𒁾𒁀
𒇽𒈥𒍝𒆠𒁀𒁺𒁀𒈨
𒈬𒍑𒊓𒋛𒈠𒈝𒆠𒁀𒅆𒌨